

**Аграрлық нарықты мемлекеттік реттеу және ауыл шаруашылығын мемлекеттік қолдау шараларының тиімділігін арттыру туралы**

Еуразиялық экономикалық комиссия Алқасының 2017 жылғы 27 қарашадағы № 28 ұсынымы.

      Еуразиялық экономикалық комиссия Алқасы 2014 жылғы 29 мамырдағы Еуразиялық экономикалық одақ туралы шарттың 95-бабы 7-тармағының 4 және 8-тармақшаларына сәйкес,

      Еуразиялық экономикалық комиссия жүргізген аграрлық нарықты мемлекеттік реттеудің және ауыл шаруашылығын мемлекеттік қолдау тиімділігін талдауға және бағалауға сүйене отырып,

      Еуразиялық экономикалық одаққа мүше мемлекеттерде (бұдан әрі – мүше мемлекеттер) қолданыстағы ауыл шаруашылығын дамыту бағдарламаларын, мүше мемлекеттерде аграрлық саясатты қалыптастыратын өзге де нормативтік құқықтық актілерді, мүше мемлекеттердің бюджет қаражатын бөлу бойынша мүмкіндіктерін ескере отырып,

      сондай-ақ:

      азық-түлік тәуелсіздігін қамтамасыз ету;

      қаржылық орнықтылықты арттыру;

      ауылдық аумақтарды орнықты дамыту;

      ресурстардың ұдайы өндірісі және пайдалану тиімділігін арттыру;

      ауыл шаруашылығы өнімін өткізуді қамтамасыз ету, оның тауарлылығын арттыру;

      Еуразиялық экономикалық одақтың жалпы аграрлық нарығының инфрақұрылымын дамытуды қолдау;

      аграрлық нарықты мемлекеттік реттеу және ауыл шаруашылығын мемлекеттік қолдау мониторингін жүзеге асыру мақсатында

      мүше мемлекеттерге осы Ұсыным Еуразиялық экономикалық одақтың ресми сайтында жарияланған күннен бастап:

      мемлекеттік қолдаудың тиімділігін арттыруға бағытталған:

      агроөнеркәсіптік кешенде инновацияларды ынталандыруға бағытталған мемлекеттік қолдау деңгейін арттыру;

      агроөнеркәсіптік кешен кәсіпорындарының қаржылық және экономикалық орнықтылығын қамтамасыз ету, жаңа технологиялар мен шешімдерді әзірлеу мақсатында ғылыми-зерттеу және тәжірибелік-конструкторлық жұмыстарды жүргізу, сондай-ақ осы сектордағы жұмыскерлердің біліктілігін арттыру;

      өндірісте инвестицияларды ынталандыру, агроөнеркәсіптік кешен кәсіпорындарын мемлекеттік қолдауды ұсыну мерзімдерін бақылау шараларын енгізу бөлігінде;

      ауыл шаруашылығы өнімі нарықтарын дамытуға және ауылдық жерлерді дамытуға бағытталған:

      өнімді тұтынушыға дейін жеткізу жүйесінің тиімділігін арттыру және тұтынушылық бағада ауыл шаруашылығы өнімін өндірушілердің үлесін арттыру;

      агроөнеркәсіптік кешен кәсіпорындарының өнімділігін және ауыл шаруашылығына бөлінген жерді пайдалану тиімділігін арттыру;

      агроөнеркәсіптік кешен үшін өндіріс құралдарын шығару бойынша кәсіпорындарды, соның ішінде мүше мемлекеттердің бірлескен кәсіпорындарын құруды және дамытуды ынталандыру;

      ауыл шаруашылығы жұмысшыларының әлеуметтік жағдайын жақсарту және материалдық қамтамасыз етуді арттыру бөлігінде;

      агроөнеркәсіптік нарық инфрақұрылымын қолдауға және дамытуға бағытталған:

      ауыл шаруашылығы өнімдерін сақтау және тасымалдау бойынша қуаттылықты дамыту;

      көлік-қойма шаруашылығын, ақпараттық қамтамасыз етуді, құқықтық және консалтингтік қызметтер көрсетуді, брокерлік және агенттік операцияларды қоса алғанда экспортты қолдау инфрақұрылымын дамытуды ынталандыру бөлігінде;

      зиянкестердің және өсімдіктер ауруларының, сондай-ақ жануарлар ауруларының таралуы себепті шығындану жағдайында ауыл шаруашылығы өнімдерін өндірушілердің тәуекелдерін сақтандыру жүйесін дамытуға бағытталған;

      зиянкестердің және өсімдіктер ауруларының, сондай-ақ жануарлар ауруларының таралуының алдын алу мақсатында ауыл шаруашылығы өнімдерін өндірушілерді, соның ішінде фермерлерді оқытуға бағытталған шараларды Еуразиялық экономикалық комиссиямен бірлесе отырып әзірлеуді ұсынады.

|  |  |
| --- | --- |
|
*Еуразиялық экономикалық комиссия**Алқасының Төрағасы*
 |
*Т. Саркисян*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК